शीर्षक: आईपीएल 2021: शाहबाज़ ने गेंद से किया ग़ज़ब, हैदराबाद पर भारी विराट की बैंगलोर टीम\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
रोमांचक मैच के आखिरी चार ओवरों में बैंगलोर के गेंदबाज़ों ने जीत को जकड़ लिया. शाहबाज़ ने सिर्फ़ सात रन देकर तीन विकेट लिए. मोहम्मद सिराज और हर्षल पटेल ने दो-दो विकेट लिए. 

150 रन के लक्ष्य का पीछा कर रही हैदराबाद की टीम 20 ओवर में नौ विकेट पर 143 रन बना सकी. हैदराबाद टीम 16वें ओवर तक आसानी से जीत की ओर बढ़ती दिख रही थी. 16वें ओवर के बाद हैदराबाद का स्कोर दो विकेट पर 115 रन था. आखिरी चार ओवर में जीत के लिए 35 रन की जरूरत थी लेकिन 17वें ओवर में शाहबाज़ ने तीन विकेट लेकर मैच का रुख बदल दिया. 

हैदराबाद के लिए कप्तान डेविड वॉर्नर ने 37 गेंद पर 54 रन बनाए. मुश्किल बताई गई पिच पर ये उम्दा पारी थी लेकिन बाकी बल्लेबाज़ उनकी मेहनत को भुना नहीं सके. 

ख़राब शुरुआत 

बैंगलोर की ओर से मिले 150 रन के लक्ष्य के जवाब में हैदराबाद की शुरुआत अच्छी नहीं रही थी. ओपनर ऋद्धिमान साहा नौ गेंद पर सिर्फ़ एक रन बनाकर आउट हो गए थे. उनका विकेट मोहम्मद सिराज को मिला. 

समाप्त

इसके बाद वॉर्नर ने मनीष पांडेय के साथ मिलकर दूसरे विकेट के लिए 83 रन की साझेदारी की. 14वें ओवर में वॉर्नर आउट हुए तो हैदराबाद को जीत के लिए 54 रन बनाने थे. 

बदला मैच का रुख 

17 वें ओवर में शाहबाज़ अहमद ने पहली गेंद पर जॉनी बेयरेस्टो और दूसरी गेंद पर मनीष पांडेय को आउट कर दिया. पांडेय ने 38 और बेयरेस्टो ने 12 रन बनाए. चौथा विकेट गिरा तो हैदराबाद का स्कोर था 115 रन. जीत 35 रन दूर थी. शाहबाज़ अहमद ने इसी ओवर की आखिरी गेंद पर अब्दुल समद को आउट कर दिया. वो खाता भी नहीं खोल पाए. 

हैदराबाद को आखिरी तीन ओवर में 34 रन बनाने थे. 18वें ओवर में हर्षल पटेल ने विजय शंकर को कप्तान विराट कोहली के हाथों कैच करा दिया. उन्होंने तीन रन बनाए. 

आखिरी दो ओवर में हैदराबाद को 27 रन बनाने थे. 19वें ओवर में गेंद मोहम्मद सिराज के हाथ थी. पहली ही गेंद पर राशिद खान ने छक्का जमाया. तीसरी गेंद पर होल्डर आउट हो गए. 

20वें ओवर में हैदराबाद को 16 रन की जरूरत थी. लेकिन हैदराबाद की टीम नौ रन ही बना सकी. आखिरी ओवर में दो विकेट गिरे. 

चमके मैक्सवेल

इसके पहले ग्लेन मैक्सवेल के 59 रन की मदद से रॉयल चैलेंजर्स बैंगलोर ने 20 ओवर में आठ विकेट पर 149 रन बनाए. बैंगलोर के लिए कप्तान विराट कोहली ने 33 रन की पारी खेली. बाकी बल्लेबाज़ कोई असर नहीं छोड़ पाए. 

इसी साल बैंगलोर के साथ जुड़े मैक्सवेल सातवें ओवर...